**С Ъ О Б Щ Е Н И Е**

РИОСВ – Враца информира за извършена проверка относно реализацията на инвестиционно предложение: „Концесия за добив на скалнооблицовъчни материали – блокове от варовик в находище „Голия връх“, обща концесионна площ 202 дка – 20,2 ха” в землищата на с. Върбешница и с. Горна Кремена, общ. Мездра, обл. Враца, с възложител ЕТ „Алекс – Ко – Александър Койчев”, гр. София, за което е издадено Решение № ВР-28-ПР/2010г. за преценяване на необходимостта от извършване на оценка на въздействието върху околната среда (ОВОС) на Директора на РИОСВ – Враца, с характер на Решението - да не се извършва ОВОС.

При проверката се установи, че в срок 5 години от датата на влизане в сила на Решението, не е започнало осъществяването на инвестиционното предложение.

Съгласно чл. 93, ал. 8 от ЗООС, Решение № ВР-28-ПР/2010г. е изгубило правното си действие.

 /публикувано на 10.03.2017г./